તુલા રાશિના જાતકોને મેદસ્વીતા અને બેઠાડું જીવન તકલીફદાયી છે, તેઓ ખાનપાનની આદતોમાં બેશક મર્યાદા જાળવે છે છતાં તેમને પોતાના શારીરિક બાંધા માટે ખુબ કાળજી હોય છે. થોડું પણ વજન આમ તેમ થાય તો તેઓ તેની તુરંત નોંધ લે છે આ બધાનું મૂળ કારણ આ રાશિનો સ્વામી શુક્ર છે. શુક્ર પોતે પણ સૌદર્ય અને ચમકનો ગ્રહ છે, સ્વાભાવિક છે આ રાશિના જાતકોને પોતાના ચેહરાથી લઈને પહેરવેશ સુધી બધી ચીજોમાં અલગ ઓળખ અને પ્રભાવ રહેવાના જ. રોગસ્થાનનો સ્વામી ગુરુ ગ્રહ છે, ગુરુ ગ્રહ કફ અને મેદનો નિર્દેશક છે, આથી યકૃતના રોગ, લોહીનું ઘટ્ટ થવું, વજન અસમાન્ય રીતે વધી જવું, શારીરિક સ્થૂળતા આવવી અને મેદને લીધે બેડોળ શરીર પણ અશુભ થયેલ ગુરુને લીધે થઇ શકે. અશુભ ગુરુ ચતુર્થ ભાવે હ્રદયનું અસામાન્ય પહોળું થવું નિર્દેશિત કરે છે. આહારમાં સમયાંતરે પરિવર્તન કરવું અને વધુ પોષણક્ષમ આહાર તેમની માટે યોગ્ય છે. તુલા રાશિના જાતકો જન્મજાત પ્રેમાળ હોય છે, તેઓ દિલ જીતવા-હારવાની કળા ખુબ સારી રીતે જાણે છે. ફિલ્મી પ્રેમને તેઓ જીવનમાં પણ જોઈ શકે છે. તેઓ નાનપણથી જ એક આકર્ષક વ્યક્તિત્વ માલિક હોય છે અને પોતાના વ્યક્તિગત સંબંધોને ધ્યાનમાં લઈને જીવન જીવતા હોય છે. તેઓ જીવનમાં વહેલી ઉમરે પ્રેમમાં પડે છે. તેમનો પ્રેમ યુવાનીની શરૂઆતનો જ કહી શકાય, અન્ય રાશિઓ પ્રેમ બાબતે ઘણા બધા પસંદગીના ધોરણ રાખે છે પણ તુલા રાશિના જાતકો જાણે ઉમરથી જ દોરવાઈ જાય છે. તેઓનો પ્રેમએ એક સમય સમયની વાત જેવો હોય છે. બેશક તેઓને ગમતું પાત્ર ખુબ સૌદર્યવાન હોય જ છે. લગ્નજીવન લગભગ ૨૪ પહેલા અથવા ૨૮માં વર્ષ પછી સ્થાયી બનતું હોય છે, લગ્ન બાબતે તેઓની પસંદગી ઘણીવાર અણધારી પણ હોઈ શકે છે. મોટેભાગે તેઓનું લગ્નજીવન સુખી હોય છે.